
Szám: KP/1-114/2025.

J E G Y Z Ő K Ö N Y V

[bookmark: _Hlk25670134]Készült Komárom Város Önkormányzat Képviselő-testületének 2025. október 22. napján 8 óra 15 perckor megtartott rendes nyílt ülésén a Városháza Dísztermében.

Jelen vannak:

1. dr. Molnár Attila, polgármester
2. Czita János, alpolgármester
3. dr. Kreft-Horváth Loránd, alpolgármester
4. Vajda Bence, alpolgármester
5. Babják Csaba, képviselő
6. Dombay Gábor, képviselő
7. Horváth Zsolt, képviselő
8. Proczeller Tamás, képviselő
9. Szabó István, képviselő 
10. Szalai Noel, képviselő
11. Turi Ádám, képviselő
12. Zsédenyiné Horváth Krisztina, képviselő
[bookmark: _Hlk25670211]
Meghívottként jelen van: 

· [bookmark: _Hlk25670195]dr. Baksa-Ströcker Renáta, jegyző
· Kalocsai Imréné, a K-E-S Audit Kft. könyvvizsgálója
· Nagy Marianna, a Komáromi Járási Hivatal vezetője
· Neuvirth Imre, a Komáromi Városgazda Kft. ügyvezetője
· Turi Bálint, a Komthermál Kft. ügyvezetője

dr. Molnár Attila, polgármester: Köszönti a Képviselő-testületi ülés valamennyi résztvevőjét. Külön köszönti Nagy Mariannát a Komáromi Járási Hivatal vezetőjét. Megállapítja, hogy az ülés határozatképes, mert a Képviselő-testület 12 tagja közül 12 fő jelen van. Ezt követően a polgármester megnyitja a Képviselő-testület rendes nyílt ülését. Kéri a Képviselő-testület tagjait, hogy szavazzanak a KP/1-101/2025. iktatószámú meghívóban szereplő napirend elfogadásáról.

A döntéshozatalban 12 képviselő vesz részt. Komárom Város Önkormányzat Képviselő-testülete 12 igen szavazattal, tartózkodás és ellenszavazat nélkül az alábbi határozatot hozza:

Komárom Város Önkormányzat Képviselő-testületének 255/2025. (X.22.) határozata:

Komárom Város Önkormányzat Képviselő-testülete 2025. október 22-i rendes ülése napirendjét az alábbiak szerint fogadja el:

	1. Komárom Város Önkormányzat Képviselő-testületének a helyi adókról szóló 16/2015. (XI.27.) önkormányzati rendeletének módosítása
Előterjesztő: dr. Molnár Attila polgármester
                     dr. Baksa-Ströcker Renáta jegyző

	2. Komárom Város Önkormányzat Képviselő-testületének a fiatalok első lakáshoz jutásának támogatásáról szóló 3/2021. (I.29.) önkormányzati rendeletének módosítása
Előterjesztő: dr. Molnár Attila polgármester
                     dr. Baksa-Ströcker Renáta jegyző


	3. Komárom Város Önkormányzat Képviselő-testületének a helyi letelepedést és munkavállalást ösztönző támogatásokról szóló 18/2018. (X.17.) önkormányzati rendeletének módosítása 
Előterjesztő: dr. Molnár Attila polgármester
                     dr. Baksa-Ströcker Renáta jegyző


	4. Komárom Város Önkormányzat Képviselő-testületének a helyi építési szabályzatról szóló 20/2022. (X.27.) önkormányzati rendeletének módosítása
Előterjesztő: dr. Molnár Attila polgármester
                     dr. Baksa-Ströcker Renáta jegyző


	5. Pénzügyi tárgyú döntések meghozatala 
Előterjesztő: dr. Molnár Attila polgármester
                     dr. Baksa-Ströcker Renáta jegyző


	6. Komárom Város Helyi Esélyegyenlőségi Programjának felülvizsgálata 
Előterjesztő: dr. Molnár Attila polgármester
                     dr. Baksa-Ströcker Renáta jegyző
                    

	7. A Komáromi Távhő Kft. tájékoztatása a téli fűtési szezonra való felkészülésről 
Előterjesztő: dr. Molnár Attila polgármester
                     dr. Baksa-Ströcker Renáta jegyző	

	

	8. Tájékoztatás a téli hóeltakarítási munkákra való felkészülésről
Előterjesztő: dr. Molnár Attila polgármester
                     dr. Baksa-Ströcker Renáta jegyző


	9. Beszámoló a lejárt határidejű Képviselő-testületi határozatok végrehajtásáról, a két ülés közötti fontosabb eseményekről, képviselői kérdések, közérdekű bejelentések
Előterjesztő: dr. Molnár Attila polgármester
                     dr. Baksa-Ströcker Renáta jegyző


	
ZÁRT ÜLÉS!


	10. Önkormányzati tulajdonú bérlakásokkal kapcsolatos döntések meghozatala
Előterjesztő: dr. Molnár Attila polgármester
                     dr. Baksa-Ströcker Renáta jegyző


	11. „Esély otthon” projekt keretében lakhatás biztosítása támogatásra vonatkozó pályázatok elbírálása
Előterjesztő: dr. Molnár Attila polgármester
                     dr. Baksa-Ströcker Renáta jegyző



	12. Salkaházi Sára Díj odaítélése 
      Előterjesztő: dr. Molnár Attila polgármester
                     dr. Baksa-Ströcker Renáta jegyző




Határidő: 	azonnal
Felelős: 		dr. Molnár Attila polgármester

NAPIRENDEK:

1. Komárom Város Önkormányzat Képviselő-testületének a helyi adókról szóló 16/2015. (XI.27.) önkormányzati rendeletének módosítása
Előterjesztő: dr. Molnár Attila polgármester
dr. Baksa-Ströcker Renáta jegyző

dr. Molnár Attila, polgármester: Röviden ismerteti a napirendi pont lényegét. Elmondja, hogy a helyi adókról szóló rendelet módosítása évről évre meghatározza a következő költségvetési év tervezési kereteit, ezért a döntés meghozatala most időszerű. Felidézi, hogy a koronavírus-járvány idején több olyan intézkedés született, amely a komáromi lakosság és a helyi gazdasági szereplők terheinek csökkentését szolgálta. Ezek közé tartozott a magánszemélyek tulajdonában lévő garázsok után fizetendő építményadó elengedése is. A rendeletmódosítás ezt a kedvezményt 2026-ban is fenntartja, így a garázsok után továbbra sem kell adót fizetni. Kiemeli, hogy a garázsadó mentesség is fontos eleme kedvezményrendszernek, amely a lakosság széles rétegét érint. A helyi iparűzési adó kapcsán elmondja, hogy rendelet a mikro- és kisvállalkozások számára biztosított iparűzési adómentességet a törvény által meghatározott legmagasabb, 2,5 millió forintos adóalapig. A kedvezmény fenntartása hozzájárul a kisebb helyi vállalkozások működési biztonságához. Elmondja továbbá, hogy a háziorvosok és védőnők vállalkozási formában történő működése esetén az iparűzési adómentesség határa 20 millió forintról 40 millió forintra emelkedik. A rendelkezés célja az alapellátásban dolgozó szakemberek helyben tartása és további szakemberek Komáromba vonzása, tekintettel az egészségügyi ellátórendszert érintő országos kihívásokra. Megadja a szót Vajda Bence alpolgármesternek.

Vajda Bence, alpolgármester: Megköszöni a szót. Kiemeli, hogy a helyi adórendelet kialakítása során fontos egyértelműen rögzíteni a kedvezményrendszer elemeit. Felidézi, hogy a koronavírus-járvány idején került bevezetésre a magánszemélyek tulajdonában lévő garázsok után fizetendő építményadó felfüggesztése, amelyet az önkormányzat azóta is fenntart. A garázsadó mentesség a 2026-os adóévben is változatlanul érvényben marad, ami jelentős pénzügyi megtakarítást jelent a komáromi lakosságnak. Ismerteti, hogy továbbra is fennmarad az iparűzési adómentesség azon mikro- és kisvállalkozások számára, amelyek árbevétele nem haladja meg a 2,5 millió forintot. Hangsúlyozza, hogy ez közvetlen segítséget jelent a városban működő kisebb vállalkozások működéséhez és gazdasági stabilitásához. Elmondja továbbá, hogy a háziorvosok és védőnők esetében az iparűzési adómentességet a jogszabályban meghatározott 40 millió forintos árbevételig biztosítja az önkormányzat, amely az alapellátásban dolgozó szakemberek megtartását és Komáromba érkezését is támogathatja. Elmondja még, hogy a többi adónem esetében nem történik módosítás a 2026-os évre, azaz az adóterhek nem emelkednek. A három kedvezmény együttesen közel 40 millió forint megtakarítást jelent a komáromi magánszemélyek, mikro- és kisvállalkozók, vállalkozó háziorvosok és a védőnők számára. Megköszöni a szót.

dr. Molnár Attila, polgármester: Megköszöni a hozzászólást. Megkérdezi, hogy van-e további kérdése, észrevétele, hozzászólása a Képviselő-testület tagjainak a napirendi ponttal kapcsolatban? Megállapítja, hogy nincs. Kéri a Képviselő-testület tagjait, hogy szavazzanak a KP/1-102/2025. iktatószámú előterjesztésben szereplő Komárom Város Önkormányzata a helyi adókról szóló 16/2015. (XI.27.) önkormányzati rendelet módosításáról szóló rendelet-tervezet elfogadásáról.

A döntéshozatalban 12 képviselő vesz részt. Komárom Város Önkormányzat Képviselő-testülete 12 igen szavazattal, tartózkodás és ellenszavazat nélkül az alábbi rendeletet alkotja:

Komárom Város Önkormányzat Képviselő-testületének
16/2025. (X.22.) önkormányzati rendelete 

a helyi adókról szóló 16/2015. (XI.27.) önkormányzati rendelet módosításáról

/A rendelet a jegyzőkönyv mellékletét képezi/

2. Komárom Város Önkormányzat Képviselő-testületének a fiatalok első lakáshoz jutásának támogatásáról szóló 3/2021. (I.29.) önkormányzati rendeletének módosítása
 Előterjesztő: dr. Molnár Attila polgármester
                           dr. Baksa-Ströcker Renáta jegyző

dr. Molnár Attila, polgármester: Röviden ismerteti a napirendi pont lényegét. Elmondja, hogy a fiatalok első lakáshoz jutását segítő önkormányzati támogatás korábbi ülésen már napirendre került, ahol a támogatás összege 500.000 forintról 1.000.000 forintra emelkedett. Már akkor felmerült, hogy a rendelet néhány feltétele átgondolást igényel. Megköszöni Turi Ádám képviselőnek, ifjúságügyi tanácsnoknak, valamint az Ifjúsági Tanácsnak, akik már korábban is jelezték, hogy a támogatási rendszer jól működik, azonban bizonyos elemek esetében érdemes elgondolkodni kisebb módosításokon. Elmondja még, hogy a javaslatok áttekintése megtörtént, a módosítási indítvány két fő elemet tartalmaz: az első, hogy a támogatás igénybevételéhez szükséges helyben lakás időtartama két évről egy évre csökken; a második módosítás a támogatás igénylésének családi feltételeit érinti. Korábban előfordult, hogy házastársak vagy élettársak csak azért nem tudták igénybe venni a támogatást, mert az egyik fél nem rendelkezett komáromi lakcímmel. A rendelet ezen szabálya kivezetésre kerül, így, ha a házastársak közül az egyik fél megfelel a feltételeknek és rendelkezik komáromi lakcímmel, akkor jogosultak lesznek a támogatás teljes összegére. Ezekkel a módosításokkal a város azoknak a fiataloknak a letelepedését szeretné támogatni, akik Komáromban kívánják közös életüket megkezdeni. Hangsúlyozza, hogy az Otthon Start Program az elmúlt időszakban érezhetően megerősödött, és az önkormányzat ezzel összhangban segítséget szeretne nyújtani abban, hogy a városban letelepedni szándékozó fiatalok számára minden támogatást megadjon. Megadja a szót Turi Ádám képviselőnek.

Turi Ádám, képviselő: Megköszöni a szót, továbbá köszönetet mond a polgármester úrnak és a jegyző asszonynak a javaslat előkészítésében nyújtott együttműködésért. Elmondja, hogy az Ifjúsági Tanácsadó testület részéről ez a javaslat már korábban is megfogalmazódott, több más ifjúsági kedvezménnyel együtt. Elmondja még, hogy egy fiatal letelepedését számos körülmény befolyásolhatja: a munkahely, a családalapítás lehetősége, személyes kapcsolatok és egyéb élethelyzetek. Hangsúlyozza, hogy az ifjúsági kedvezményrendszer elemei összességében azt a célt szolgálják, hogy Komárom vonzó környezetet jelentsen a fiatalok számára. A mostani két módosítás — a helyben lakás feltételének csökkentése egy évre, valamint a házastársi jogosultság rugalmasabb kezelése — újabb lépés a fiatalok komáromi letelepedésének ösztönzésében, ehhez kéri a Képviselő-testület támogatását. Megköszöni a szót.

dr. Molnár Attila, polgármester: Megköszöni a hozzászólásokat, és hozzáteszi, hogy a város ifjúságpolitikai céljai között továbbra is kiemelt helyen szerepel a „Komárom visszavár” program előkészítése és bevezetése. Köszönetét fejezi ki a Diákönkormányzatok Városi Szövetségének és az Ifjúsági Tanácsnak a közös gondolkodást, amellyel a program szakmai hátterének kialakításában jelentős szerepet vállaltak. Megadja a szót Szabó István képviselőnek. 

Szabó István, képviselő: Örül, hogy helyben lakás időtartama két évről egy évre csökken, valamint, hogy a rendelkezés a házastársakra vonatkozik. Javasolja ugyanakkor, hogy az élettársi kapcsolat ne kerüljön bele a rendeletbe, mivel az élettársi viszony jellemzően nem állandó.

dr. Molnár Attila, polgármester: Megköszöni a hozzászólást. Elmondja, hogy a hivatalosan bejegyzett élettársak közös tulajdonszerzése esetén a támogatás megadható, amennyiben ezzel kapcsolatban a későbbiekben probléma merülne fel, a rendelkezés felülvizsgálatra kerül. Megkérdezi, hogy van-e további kérdése, észrevétele, hozzászólása a Képviselő-testület tagjainak a napirendi ponttal kapcsolatban? Megállapítja, hogy nincs. Kéri a Képviselő-testület tagjait, hogy szavazzanak a KP/1-103/2025. iktatószámú előterjesztésben szereplő a fiatalok első lakáshoz jutásának támogatásáról szóló 3/2021. (I.29.) önkormányzati rendelet módosításáról szóló rendelet-tervezet elfogadásáról. 

A döntéshozatalban 12 képviselő vesz részt. Komárom Város Önkormányzat Képviselő-testülete 12 igen szavazattal, tartózkodás és ellenszavazat nélkül az alábbi rendeletet alkotja:

Komárom Város Önkormányzat Képviselő-testületének 
17/2025. (X.22.) önkormányzati rendelete

a fiatalok első lakáshoz jutásának támogatásáról szóló
3/2021. (I.29.) önkormányzati rendelet módosításáról 

/A rendelet a jegyzőkönyv mellékletét képezi/

3. Komárom Város Önkormányzat Képviselő-testületének a helyi letelepedést és munkavállalást ösztönző támogatásokról szóló 18/2018. (X.17.) önkormányzati rendeletének módosítása 
Előterjesztő: dr. Molnár Attila polgármester
                           dr. Baksa-Ströcker Renáta jegyző

dr. Molnár Attila, polgármester: Elmondja, hogy a fiatalok lakhatását érintő döntések kapcsán érdemes kitérni a helyi letelepedést és munkavállalást ösztönző támogatásokra is, amelyek ugyan ritkábban kerülnek szóba, mégis az ifjúsági kedvezményrendszer fontos részét képezik. Felidézi, hogy az önkormányzat az „Esély Otthon” program keretében 21 bérlakást alakított ki, amelyek berendezve, laptoppal felszerelve állnak rendelkezésre azon 35 év alatti fiatalok számára, akik hiányszakmában dolgoznak. Hangsúlyozza, hogy a jogosultsághoz nem szükséges komáromi lakóhely: bárki, aki Komáromban helyezkedik el hiányszakmában, pályázhat ezen lakásokra, ami jelentős segítséget nyújthat a letelepedéshez és az elinduláshoz. Elmondja még, hogy az elmúlt időszakban meglepően kevés pályázat érkezett ezekre a lakásokra, ezért felmerült annak vizsgálata is, hogy szükség van-e szélesebb körű kommunikációra. Az utóbbi hónapokban azonban az Otthon Start Program kapcsán felélénkült az ingatlanpiac, és a legutóbb meghirdetett lakásra is már lényegesen több pályázat érkezett, ami arra utal, hogy a konstrukció ismét vonzóbbá vált. Hozzáteszi, hogy a rendelet 2018-ban készült, azóta több körülmény módosult, ezért a mostani előterjesztés célja a pályázati feltételek egyszerűsítése, hogy minél több fiatal élhessen a lehetőséggel. Megadja a szót dr. Baksa-Ströcker Renáta jegyzőnek. 

dr. Baksa-Ströcker Renáta, jegyző: Megköszöni a szót. Elmondja, hogy a letelepedést és munkavállalást ösztönző támogatás egyik alapfeltétele továbbra is az, hogy a pályázó hiányszakmában dolgozzon Komáromban. A hiányszakma fogalma jelenleg központi jogszabályban nem szerepel pontosan meghatározva, ezért annak érdekében, hogy minél többen élhessenek a pályázati lehetőséggel, a rendelet könnyítést vezet be. Ennek értelmében a munkáltató nyilatkozata is elegendő lesz annak igazolására, hogy a pályázó az adott cégnél olyan munkakört lát el, amely a működés szempontjából kiemelten fontos. Elmondja még, hogy a szerződéskötéshez korábban előírt közjegyzői nyilatkozat jelentős többletköltséget jelentett a fiatalok számára, ezért az előterjesztés ezt az előírás kivezetését javasolja, ami további könnyítést jelent. Ismerteti, hogy a program jelenleg már a fenntartási szakaszban van, így már csak a lakhatási támogatás van érvényben, így a kezdeti időszakban biztosított pénzbeli támogatásról szóló rendelkezések hatályon kívül helyezésre kerülnek. Hozzáteszi továbbá, hogy a bírálat pontozási rendszer alapján történik, amelyet a rendelet melléklete tartalmaz. Ebben eddig nem jelentet többletpontot, ha valaki egyedülálló szülőként költözik gyermekkel az önkormányzati bérlakásba. Ezzel a módosítással az egyedülálló szülők a módosítást követően többletpontot kapnak, ezzel is segítve őket a könnyebb lakáshoz jutáshoz. Megköszöni a szót.

dr. Molnár Attila, polgármester: Megköszöni a tájékoztatást. Megkérdezi, hogy van-e további kérdése, észrevétele, hozzászólása a Képviselő-testület tagjainak a napirendi ponttal kapcsolatban? Megállapítja, hogy nincs. Kéri a Képviselő-testület tagjait, hogy szavazzanak a KP/1-104/2025. iktatószámú előterjesztésben szereplő a fiatalok első lakáshoz jutásának támogatásáról szóló 3/2021. (I.29.) önkormányzati rendelet módosításáról szóló rendelet-tervezet elfogadásáról. 

A döntéshozatalban 12 képviselő vesz részt. Komárom Város Önkormányzat Képviselő-testülete 12 igen szavazattal, tartózkodás és ellenszavazat nélkül az alábbi rendeletet alkotja:

Komárom Város Önkormányzat Képviselő-testületének 
18/2025. (X.22.) önkormányzati rendelete

a helyi letelepedést és munkavállalást ösztönző támogatásokról szóló
18/2018. (X.17.) önkormányzati rendelet módosításáról 

/A rendelet a jegyzőkönyv mellékletét képezi/

4. Komárom Város Önkormányzat Képviselő-testületének a helyi építési szabályzatról szóló 20/2022. (X.27.) önkormányzati rendeletének módosítása
Előterjesztő: dr. Molnár Attila polgármester
                           dr. Baksa-Ströcker Renáta jegyző

dr. Molnár Attila, polgármester: Röviden ismerteti a napirendi pontot. Megadja a szót dr. Baksa-Ströcker Renáta jegyzőnek.


dr. Baksa-Ströcker Renáta, jegyző: Megköszöni a szót. Elmondja, hogy a helyi építési szabályzat módosítása időről időre visszatérő feladat, mivel egyes élethelyzetek, vállalkozói igények, lakossági kezdeményezések és önkormányzati feladatok indokolhatják az előírások újragondolását. Ismerteti, hogy a most benyújtott előterjesztés egy összetett módosítási csomagot tartalmaz, és az előterjesztés második oldalán szereplő táblázatban látható, hogy mely témákat érinti a jelenlegi módosítás. Elmondja még, hogy egy hosszú egyeztetési folyamat zárul le a mostani döntéssel. Hangsúlyozza, hogy amikor sok különböző téma van egy módosítási eljárásban, az mindig hosszabb időt vesz igénybe. A most tárgyalt módosítás egy korábbi nagyobb módosítási csomag folytatása, ezért viseli az 1/B. számú módosítás megjelölést, amelynek egy része korábban már elfogadásra került, a második rész pedig most kerül végső döntéshozatalra. Ismerteti, hogy az előterjesztés két döntési javaslatot tartalmaz, az első egy határozati javaslat, amely a településszerkezeti terv módosításáról szól; a második egy rendeletmódosítási javaslat, amely a helyi építési szabályzat és a szabályozási terv módosítását foglalja magába. Megköszöni a szót.

dr. Molnár Attila, polgármester: Megköszöni a tájékoztatást. Megkérdezi, hogy van-e további kérdése, észrevétele, hozzászólása a Képviselő-testület tagjainak a napirendi ponttal kapcsolatban? Megállapítja, hogy nincs. Kéri a Képviselő-testület tagjait, hogy szavazzanak a KP/1-105/2025. iktatószámú előterjesztésben szereplő határozati javaslat elfogadásáról.

[bookmark: _Hlk185415459]A döntéshozatalban 12 képviselő vesz részt. Komárom Város Önkormányzat Képviselő-testülete 12 igen szavazattal, tartózkodás és ellenszavazat nélkül az alábbi határozatot hozza:

Komárom Város Önkormányzat Képviselő-testületének 256/2025. (X.22.) határozata:

1. Komárom Város Önkormányzat Képviselő-testülete a magyar építészetről szóló 2023. évi C. törvény 22. § (2) bekezdésében, valamint a településtervek tartalmáról, elkészítésének és elfogadásának rendjéről, valamint egyes településrendezési sajátos jogintézményekről szóló 419/2021. (VII.15.) Kormányrendelet 62-68. §-aiban előírt egyszerűsített eljárás lefolytatását követően megtárgyalta a Komárom Város településszerkezeti tervéről szóló 242/2022. (X.26.) határozatának módosítására vonatkozó javaslatot.

2. Komárom Város Önkormányzat Képviselő-testülete megállapítja, hogy Komárom területfelhasználás változása a következők szerint alakul:

	
	Módosítási feladat
	Terület mérete (ha)
	TSZT módosítás

	
	
	
	Hatályos terv szerinti terület-felhasználás
	Tervezett terület-felhasználás

	1.
	Kertvárosias lakóterület kijelölése (Laktanya köz)
	0,99
	Vt
	Lke

	Összesen:
	0,99

3. A módosítás során a Településszerkezeti Terv 3. melléklete szerinti területi mérleg az alábbiak szerint változik: 

	TERÜLETI MÉRLEG

	Területfelhasználási kategória
	ha
	%
	[image: A képen szöveg, képernyőkép, diagram, Színesség látható

Előfordulhat, hogy az AI által létrehozott tartalom helytelen.]

	Beépítésre szánt terület
	1713,60
	24,51%
	

	Ln
	Nagyvárosias lakóterület
	28,98
	0,41%
	

	Lk
	Kisvárosias lakóterület
	81,62
	1,17%
	

	Lke
	Kertvárosias lakóterület
	226,75
	3,24%
	

	Lf
	Falusias lakóterület
	337,24
	4,82%
	

	Vt
	Településközpont terület
	89,07
	1,27%
	

	Vi
	Intézmény terület
	17,77
	0,25%
	

	Gksz
	Kereskedelmi, szolgáltató terület
	168,02
	2,40%
	

	Gip
	Ipari terület
	505,64
	7,23%
	

	Üh
	Üdülőházas terület
	1,96
	0,03%
	

	K
	Különleges beépítésre szánt terület
	256,55
	3,67%
	

	Beépítésre nem szánt terület
	5277,41
	75,49%
	

	KÖm
	Közmű terület
	0,47
	0,01%
	

	KÖu
	Közúti közlekedési terület
	108,04
	1,55%
	

	KÖk
	Kötöttpályás közlekedési terület
	98,35
	1,41%
	

	Z
	Zöldterület
	71,95
	1,03%
	

	Ev
	Védelmi erdőterület
	974,04
	13,93%
	

	Eg
	Gazdasági erdőterület
	239,10
	3,42%
	

	Ek
	Közjóléti rendeltetésű erdőterület
	6,27
	0,09%
	

	Mk
	Kertes mezőgazdasági terület
	152,30
	2,18%
	

	Má
	Általános mezőgazdasági terület
	2809,27
	40,18%
	

	Má-ko
	Korlátozott mezőgazdasági terület
	119,50
	1,71%
	

	V
	Vízgazdálkodási terület
	494,07
	7,07%
	

	Tk
	Természetközeli terület
	31,49
	0,45%
	

	Kb
	Különleges beépítésre nem szánt terület
	172,56
	2,47%
	

	Közigazgatási terület
	6991 ha




4. A módosítás során a Településszerkezeti Terv 2. melléklete szerinti biológiai aktivitásérték a következő módon változik:

	Biológiai aktivitás-érték

	Meglévő funkció
	Tervezett funkció
	Terület (ha)
	Terület biológiai aktivitás-érték változása[footnoteRef:1] [1:  Területi biológiai aktivitásérték változás a tervezett és a meglévő funkció értékmutatójának kivonata.] 


	Területfelhasználás
	Érték-mutató
	Számí-tott érték[footnoteRef:2] [2:  A számított biológiai aktvitásérték a területfelhasználási értékmutató és a terület szorzata.] 

	Területfelhasználás
	Érték-mutató
	Számí-tott érték
	
	

	Vt
	0,5
	0,5
	Lke
	2,7
	2,67
	0,99
	2,17

	Összesen: +2,17



A 314/2012. (XI. 8.) Korm. rendelet 9.§ (9) bekezdésében rögzítettek alapján a biológiai aktivitásérték a településrendezési eszközök felülvizsgálatának értékeihez képest az egyes módosítások során az alábbiakkal korrigálva változik:

	[bookmark: _Hlk210304137]a 242/2022. (X.26.) határozattal elfogadott településszerkezeti terv
	+255,37

	161/2025. (VI.24.) határozattal módosított településszerkezeti terv
	-6,74

	Jelen módosítás szerinti biológiai aktivitásérték változás
	+2,17

	Összesítve
	+250,8



5. A módosítás során a Településszerkezeti Terv 2. melléklete szerinti biológiai aktivitásérték 250,8-re változik.

6. A Településszerkezeti Terv 6. melléklete jelen határozat 1. melléklete szerint módosul a módosítással érintett terület vonatkozásában.

7. Jelen határozat az elfogadását követő napon lép hatályba. 

Határidő: 	2025. október 23.
Felelős: 	dr. Baksa-Ströcker Renáta jegyző 


dr. Molnár Attila, polgármester: Kéri a Képviselő-testület tagjait, hogy szavazzanak az előterjesztésben szereplő Komárom Város Önkormányzat Képviselő-testületének 19/2025. (X.22.) önkormányzati rendelete a helyi építési szabályzatáról szóló 20/2022. (X. 27.) önkormányzati rendelet módosításáról szóló rendelet-tervezet elfogadásáról. 

A döntéshozatalban 12 képviselő vesz részt. Komárom Város Önkormányzat Képviselő-testülete 12 igen szavazattal, tartózkodás és ellenszavazat nélkül az alábbi rendeletet alkotja:

Komárom Város Önkormányzat Képviselő-testületének 
19/2025. (X.22.) önkormányzati rendelete 

a helyi építési szabályzatáról szóló 20/2022. (X. 27.) önkormányzati rendelet módosításáról

/A rendelet a jegyzőkönyv mellékletét képezi/
5. Pénzügyi tárgyú döntések meghozatala 
          Előterjesztő: dr. Molnár Attila polgármester
                         dr. Baksa-Ströcker Renáta jegyző

dr. Molnár Attila, polgármester: Elmondja, hogy a következő napirendi pont egy összetett előterjesztést tartalmaz, amely összesen kilenc fejezetből áll. Kiemeli, hogy a város egy átfogó fejlesztési és beruházási programot indított el, amely nagyságrendjét tekintve az elmúlt években példa nélküli. A program keretében közel 4 milliárd forintot fordít a város utak, járdák, közintézmények és egyéb infrastruktúrák fejlesztésére. A fejlesztések egy része már elkezdődött, azonban a projektek nagyobb hányada az előkészítési és engedélyezési szakasz miatt még nem kezdődött el a városban. Rámutat, hogy az engedélyeztetések és közbeszerzési eljárások időigénye miatt szükségessé vált a tervezett befejezési határidő egy évvel történő meghosszabbítása, annak érdekében, hogy a fejlesztések biztonsággal megvalósulhassanak. A fejlesztések kiemelt elemei között szerepel többek között: a Dobó utca és a Laktanya köz teljes felújítása; a Madách utcai járda felújítása, gyalogos átkelőhely kialakítása és a Tóparti ABC környezetében a parkolók felújítása; a Szőnyi Bozsik József Általános Iskola és a Koppánymonostori Általános Iskola udvarainak megújítása; és a Szőnyi köztemető felújítása. Elmondja még, hogy a Komáromi Brigetio Gyógyfürdő működését érintő döntéshozatalra is szükség van a hosszú távú működés biztosítása érdekében. Ismerteti, hogy jogszabályi előírások alapján a gyógyfürdő minősítés fenntartásához szükséges a vízforgató és műszaki rendszerek korszerűsítése, valamint a gyógyászat további működésének biztosításához további fejlesztések. A fürdő által megnyert határon átnyúló projekt elsősorban szálláskapacitás-fejlesztésre irányul, ugyanakkor a fürdő elavult közműhálózatának felújítása külső fejlesztési források bevonása szükséges. Az előterjesztés harmadik része az idei költségvetés módosítására vonatkozik, amelyben korábbi döntések átvezetése, valamint a jövő évre vonatkozó pénzügyi keretek előkészítése szerepel. Ebben helyet kap az önkormányzat és a városi gazdasági társaságok folyószámlahitel-keretének biztosítása és a szükséges pénzügyi megállapodások előkészítése, megkötése. Megadja a szót Vajda Bence alpolgármesternek.

Vajda Bence, alpolgármester: Elmondja, hogy a költségvetés tervezése során gyakran felmerülő kérdés, hogyan alakul a város likviditási helyzete a következő évben. A költségvetés alakulását számos külső tényező befolyásolhatja, amelyekre az önkormányzatnak nincs közvetlen ráhatása. Ezért – a korábbi évek gyakorlatához igazodva – indokolt az önkormányzat és a városi tulajdonú gazdasági társaságok folyószámlahitel-keretének fenntartása. Kiemeli, hogy ez a hitelkeret rendelkezésre tartási jutalék nélkül, tehát többletköltség nélkül áll rendelkezésre. A Komthermál Kft. és a Komáromi Brigetio Gyógyfürdőt érintő fejlesztési hitel kapcsán elmondja, hogy a hitelre a gyógyfürdő jogszabályok szerinti működésének, valamint gyógyfürdő-minősítésének fenntartásához szükséges fejlesztések elvégzése érdekében van szükség. A műszaki rendszerek korszerűsítése nem csak jogszabályi megfelelési kötelezettség, hanem elengedhetetlen a szolgáltatások zavartalan, hosszú távon fenntartható működéséhez. A fejlesztés olyan elemeket is tartalmaz, amelyek az energiahatékonyságot és az üzemeltetés költséghatékonyságát javítják. A nagyberuházási önkormányzati hitel átütemezésével kapcsolatban elmondja, hogy az átütemezés szükségességét az engedélyeztetési és közbeszerzési folyamatok elnyúló adminisztratív átfutási ideje indokolta. A beruházási döntések előkészítése már 2024. őszén megkezdődött, azonban több esetben hónapokat kellett várni egy-egy hatósági engedélyre, ami az előrehaladást nagyban lassította. A bankkal folytatott tárgyalások eredményeként változatlan futamidő, kamat- és feltételrendszer mellett egy évvel meghosszabbításra kerül a hitel lehívhatósági ideje. A fejlesztési tervek és költségbecslések túlnyomó része már rendelkezésre áll, így várakozások szerint a beruházások 2027. második félévére teljes körűen elkészülnek. Az átütemezés és a kormányengedély kizárólag a megvalósítás időkeretét érinti, a hitel érdemi része nem változik. Megköszöni a szót. 

dr. Molnár Attila, polgármester: Megköszöni a hozzászólást. Elmondja, hogy a bizottságok az előterjesztést támogatásra javasolták, és a könyvvizsgálói vélemény is rendelkezésre áll, amely a rendeletet és a kapcsolódó döntéseket támogatja. Megkérdezi, hogy van-e további kérdése, észrevétele, hozzászólása a Képviselő-testület tagjainak a napirendi ponttal kapcsolatban? Megállapítja, hogy nincs. Kéri a Képviselő-testület tagjait, hogy szavazzanak a KP/1-106/2025. iktatószámú előterjesztésben szereplő Komárom Város Önkormányzata kormányzati engedély iránti kérelme módosításának és fejlesztési célú hitel felvétele módosításának jóváhagyásáról szóló határozati javaslatról.

A döntéshozatalban 12 képviselő vesz részt. Komárom Város Önkormányzat Képviselő-testülete 12 igen szavazattal, tartózkodás és ellenszavazat nélkül az alábbi határozatot hozza:

Komárom Város Önkormányzat Képviselő-testületének 257/2025. (X.22.) határozata:

1. Komárom Város Önkormányzat Képviselő-testülete hozzájárul Komárom Város Önkormányzatának az MBH Bank Nyrt-vel megkötött 3 507 120 E Ft összegű beruházási hitel fejlesztési céljainak, valamint az igénybevétel idejének módosításához, mely hitel tervezett lejárata 2035. december 31.

2.  Komárom Város Önkormányzat Képviselő-testülete kötelezettséget vállal Komárom Város Önkormányzata által az MBH Bank Zrt -nél igényelt 3 507 120     E Ft összegű beruházási hitel tőke és járulékainak visszafizetésére a hitel futamideje alatt, melynek lejárata 2035.12.31.       

3. Komárom Város Önkormányzata kötelezettséget vállal arra, hogy a fejlesztési hitel futamidejének minden évében a költségvetés összeállításakor a hitelt és járulékait betervezi és jóváhagyja minden más fejlesztési kiadást megelőzően.

4. A Képviselő-testület felhatalmazza dr. Molnár Attila polgármestert és dr. Baksa- Ströcker Renáta jegyzőt a hitelszerződés módosítás és a hozzá kapcsolódó egyéb szerződések aláírására.

5. Komárom Város Önkormányzat Képviselő-testülete nyilatkozik arról, hogy a már meglévő hitelekből, kezességvállalásokból és a jelen beruházási hitelszerződésből adódó éves kötelezettségeit figyelembe véve nem esik Magyarország gazdasági stabilitásáról szóló 2011. évi CXCIV. törvény 10.§ (5) bekezdésében meghatározott korlátozás alá.

6. A Képviselő-testület felhatalmazza dr. Molnár Attila polgármestert és dr. Baksa- Ströcker Renáta jegyzőt a kormányzati engedély módosítás iránti kérelem benyújtására a Magyar Államkincstár felé. 

      Határidő:	 2025. november 5. 
Felelős:    	 dr. Molnár Attila polgármester

dr. Molnár Attila, polgármester: Kéri a Képviselő-testület tagjait, hogy szavazzanak az előterjesztésben szereplő a Komárom Város Önkormányzata kormányzati engedély iránti kérelmének és fejlesztési célú hitelfelvételének jóváhagyásáról szóló határozati javaslatról.


A döntéshozatalban 12 képviselő vesz részt. Komárom Város Önkormányzat Képviselő-testülete 12 igen szavazattal, tartózkodás és ellenszavazat nélkül az alábbi határozatot hozza:

Komárom Város Önkormányzat Képviselő-testületének 258/2025. (X.22.) határozata:

1. Komárom Város Önkormányzat Képviselő-testülete hozzájárul Komárom Város Önkormányzata által az MBH Bank Nyrt-nél igényelt 500.000 E Ft összegű beruházási hitel felvételéhez, melynek lejárata 2035. december 31.

2.  Komárom Város Önkormányzat Képviselő-testülete kötelezettséget vállal Komárom Város Önkormányzata által az MBH Bank Zrt -nél igényelt 500.000 E Ft összegű beruházási hitel tőke és járulékainak visszafizetésére a hitel futamideje alatt, melynek lejárata 2035.12.31.     

3. Komárom Város Önkormányzata kötelezettséget vállal arra, hogy a fejlesztési hitel futamidejének minden évében a költségvetés összeállításakor a hitelt és járulékait betervezi és jóváhagyja minden más fejlesztési kiadást megelőzően.

4. Komárom Város Önkormányzat Képviselő-testülete felhatalmazza dr. Molnár Attila polgármestert és dr. Baksa- Ströcker Renáta jegyzőt a hitelszerződés és a hozzá kapcsolódó egyéb szerződések aláírására.

5. Komárom Város Önkormányzat Képviselő-testülete nyilatkozik arról, hogy a már meglévő hitelekből, kezességvállalásokból és a jelen beruházási hitelszerződésből adódó éves kötelezettségeit figyelembe véve nem esik Magyarország gazdasági stabilitásáról szóló 2011. évi CXCIV. törvény 10.§ (5) bekezdésében meghatározott korlátozás alá.

6. Komárom Város Önkormányzat Képviselő-testülete felhatalmazza dr. Molnár Attila polgármestert és dr. Baksa- Ströcker Renáta jegyzőt a kormányzati engedély iránti kérelem benyújtására a Magyar Államkincstár felé.

      	Határidő:	 2025. november 5.
Felelős:    	 dr. Molnár Attila polgármester

dr. Molnár Attila, polgármester: Kéri a Képviselő-testület tagjait, hogy szavazzanak az előterjesztésben szereplő Komárom Város Önkormányzat Képviselő-testületének 20/2025.(X.22.) önkormányzati rendelete Komárom Város Önkormányzata 2025. évi költségvetéséről szóló 1/2025. (II.12.) önkormányzati rendelet módosításáról szóló rendelet-tervezet elfogadásáról. 

A döntéshozatalban 12 képviselő vesz részt. Komárom Város Önkormányzat Képviselő-testülete 12 igen szavazattal, tartózkodás és ellenszavazat nélkül az alábbi rendeletet alkotja:

Komárom Város Önkormányzata Képviselő-testületének
20/2025. (X.22.) önkormányzati rendelete

Komárom Város Önkormányzata 2025. évi költségvetéséről szóló
1/2025. (II.12.) önkormányzati rendelet módosításáról

/A rendelet a jegyzőkönyv mellékletét képezi/


dr. Molnár Attila, polgármester: Kéri a Képviselő-testület tagjait, hogy szavazzanak az előterjesztésben szereplő a kitekintő határozat módosításának jóváhagyásáról szóló határozati javaslatról.

A döntéshozatalban 12 képviselő vesz részt. Komárom Város Önkormányzat Képviselő-testülete 12 igen szavazattal, tartózkodás és ellenszavazat nélkül az alábbi határozatot hozza:

Komárom Város Önkormányzat Képviselő-testületének 259/2025. (X.22.) határozata:

1. Komárom Város Önkormányzat Képviselő-testülete a saját bevételek összegét, valamint az adósságot keletkeztető ügyletekből eredő fizetési kötelezettségek várható összegét a „Középtávú tervezés az adósságot keletkeztető ügyletekből adódó kötelezettségekről az Áht. 29/A. § alapján” címmel, az előterjesztés IV_1. melléklete szerint jóváhagyja.

2. E határozat Komárom Város Önkormányzat Képviselő-testületének az önkormányzat 


2025. évi költségvetésről szóló 1/2025. (II.12.) önkormányzati rendelet módosításáról szóló 20/2025. (X.22.) önkormányzati rendeletével egyidejűleg lép hatályba.

Határidő:	2025. október 23.
Felelős:		dr. Molnár Attila polgármester
                        dr. Baksa - Ströcker Renáta jegyző

dr. Molnár Attila, polgármester: Kéri a Képviselő-testület tagjait, hogy szavazzanak az előterjesztésben szereplő a Raiffeisen Bank Zrt-nél fennálló beruházási kölcsön tartozásaink kiváltásának elfogadásáról szóló határozati javaslatról.

A döntéshozatalban 12 képviselő vesz részt. Komárom Város Önkormányzat Képviselő-testülete 12 igen szavazattal, tartózkodás és ellenszavazat nélkül az alábbi határozatot hozza:

Komárom Város Önkormányzat Képviselő-testületének 260/2025. (X.22.) határozata:

1. Komárom Város Önkormányzatának Képviselő-testülete a jelenleg a Raiffeisen Bank Zrt. felé fennálló (Hitel 1 Beruházási kölcsön 2025.10.01-én fennálló állománya: 157.045.428 Ft, Hitel 3 Beruházási kölcsön 2025.10.01-én fennálló állománya: 430.711.417 Ft) beruházási kölcsönök kiváltása kapcsán az MBH Bank Nyrt. által benyújtott indikatív ajánlatot elfogadja, amennyiben az összességében kedvezőbb a jelenlegi kondícióknál.

2. A Komárom Város Önkormányzatának Képviselő-testülete felhatalmazza a polgármestert és a jegyzőt a fejlesztési hitelek kiváltása kapcsán a Raiffeisen Bank Zrt-nél fennálló szerződések felmondására, valamint az új szerződések MBH Bank Nyrt-vel történő megkötésére, azok aláírására abban az esetben, ha azok az önkormányzatra nézve a jelenlegi hitelek kiváltásával járó költségeket is figyelembe véve kedvezőbbek. 

3. Komárom Város Önkormányzatának Képviselő-testülete kötelezettséget vállal a beruházási hitelek tőke és kamat összegeinek visszafizetésére. Komárom Város Önkormányzata kötelezettséget vállal arra, hogy a hitelek futamidejének minden évében a költségvetés összeállításakor a hiteleket és azok járulékait betervezi és jóváhagyja minden más fejlesztési kiadást megelőzően. 

Határidő: 	2025. december 31.
Felelős: 		dr. Molnár Attila polgármester 

dr. Molnár Attila, polgármester: Kéri a Képviselő-testület tagjait, hogy szavazzanak az előterjesztésben szereplő Komárom Város Önkormányzata számára folyószámlahitel-keret biztosítása a 2026.évben tárgyú határozati javaslatról.

A döntéshozatalban 12 képviselő vesz részt. Komárom Város Önkormányzat Képviselő-testülete 12 igen szavazattal, tartózkodás és ellenszavazat nélkül az alábbi határozatot hozza:

Komárom Város Önkormányzat Képviselő-testületének 261/2025. (X.22.) határozata:

1. Komárom Város Önkormányzat Képviselő-testülete a számlavezető MBH Bank Nyrt-nél vezetett bankszámlához kapcsolódóan legkorábban 2026. január 2. napjával 2.000.000.000 Ft-os folyószámlahitel-keret igénybevételéről dönt. Komárom Város Önkormányzata kötelezettséget vállal arra, hogy a 2026. évi költségvetésbe a fedezetet saját bevételeiből minden más fejlesztési kiadást megelőzően betervezi, jóváhagyja és biztosítja a folyószámlahitel tőke és járulékainak tárgyéven belül visszafizetését. 

2. A Komárom Város Önkormányzat Képviselő-testülete felhatalmazza a polgármestert és a jegyzőt a folyószámla hitelkeret szerződés aláírására. 

Határidő: 	2026. január 31.
Felelős: 		dr. Molnár Attila polgármester

dr. Molnár Attila, polgármester: Kéri a Képviselő-testület tagjait, hogy szavazzanak az előterjesztésben szereplő a Komáromi Városgazda Közhasznú Nonprofit Kft. bankszámlahitel-keret biztosításának jóváhagyása 2026. évre tárgyú határozati javaslatról. 

A döntéshozatalban 12 képviselő vesz részt. Komárom Város Önkormányzat Képviselő-testülete 12 igen szavazattal, tartózkodás és ellenszavazat nélkül az alábbi határozatot hozza:

Komárom Város Önkormányzat Képviselő-testületének 262/2025. (X.22.) határozata:

1. Komárom Város Önkormányzat Képviselő-testülete, mint a kizárólagos önkormányzati tulajdonú Komáromi Városgazda Közhasznú Nonprofit Kft. taggyűlési jogát gyakorló szerv hozzájárul a Kft. által az MBH Bank Nyrt - nél igényelt 50.000.000 Ft összegű folyószámlahitel-keret igénybevételéhez 2026. január 2-től 2026. december 30-ig terjedő időtartamra.

2. Komárom Város Önkormányzat Képviselő-testülete készfizető kezességet vállal a Komáromi Városgazda Közhasznú Nonprofit Kft. által az MBH Bank Nyrt - nél igényelt 50.000.000 Ft összegű folyószámlahitel tőke és járulékainak visszafizetésére, 2026. január 2-től a hitel futamideje alatt, melynek lejárata 2026. december 30.

3. Komárom Város Önkormányzata kötelezettséget vállal arra, hogy a készfizető kezesség futamidejének évében a költségvetés összeállításakor a hitelt és járulékait betervezi és jóváhagyja minden más fejlesztési kiadást megelőzően.

4. Komárom Város Önkormányzat Képviselő-testülete felhatalmazza dr. Molnár Attila polgármestert a készfizető kezességi szerződés aláírására.

5. Komárom Város Önkormányzat Képviselő-testülete nyilatkozik arról, hogy a már meglévő hitelekből, kezességvállalásokból és a jelen kezességvállalásból adódó éves kötelezettségeit figyelembe véve nem esik Magyarország gazdasági stabilitásáról szóló 2011. évi CXCIV. törvény 10.§ (5) bekezdésében meghatározott korlátozás alá.

Határidő: 	2026. január 31.
Felelős: 		dr. Molnár Attila polgármester

dr. Molnár Attila, polgármester: Kéri a Képviselő-testület tagjait, hogy szavazzanak az előterjesztésben szereplő a Komáromi Távhőszolgáltató Kft. bankszámlahitel-keret biztosításának jóváhagyása 2026. évre tárgyú határozati javaslatról. 

A döntéshozatalban 12 képviselő vesz részt. Komárom Város Önkormányzat Képviselő-testülete 12 igen szavazattal, tartózkodás és ellenszavazat nélkül az alábbi határozatot hozza:

Komárom Város Önkormányzat Képviselő-testületének 263/2025. (X.22.) határozata:

1. Komárom Város Önkormányzat Képviselő-testülete, mint a kizárólagos önkormányzati tulajdonú Komáromi Távhőszolgáltató Kft. taggyűlési jogát gyakorló szerv hozzájárul a Kft. által az MBH Bank Nyrt - nél igényelt 50.000.000 Ft összegű folyószámlahitel-keret igénybevételéhez 2026. január 2-től 2026. december 30-ig terjedő időtartamra.

2. Komárom Város Önkormányzat Képviselő-testülete készfizető kezességet vállal a Komáromi Távhőszolgáltató Kft. által az MBH Bank Nyrt - nél igényelt 50.000.000 Ft összegű folyószámlahitel tőke és járulékainak visszafizetésére, 2026. január 2-től a hitel futamideje alatt, melynek lejárata 2026. december 30.

3. Komárom Város Önkormányzata kötelezettséget vállal arra, hogy a készfizető kezesség futamidejének évében a költségvetés összeállításakor a hitelt és járulékait betervezi és jóváhagyja minden más fejlesztési kiadást megelőzően.

4. Komárom Város Önkormányzat Képviselő-testülete felhatalmazza dr. Molnár Attila polgármestert a készfizető kezességi szerződés aláírására.

5. Komárom Város Önkormányzat Képviselő-testülete nyilatkozik arról, hogy a már meglévő hitelekből, kezességvállalásokból és a jelen kezességvállalásból adódó éves kötelezettségeit figyelembe véve nem esik Magyarország gazdasági stabilitásáról szóló 2011. évi CXCIV. törvény 10.§ (5) bekezdésében meghatározott korlátozás alá.

Határidő: 		2026. január 31.
            Felelős:                      dr. Molnár Attila polgármester

dr. Molnár Attila, polgármester: Kéri a Képviselő-testület tagjait, hogy szavazzanak az előterjesztésben szereplő a Komáromi Thermálfürdő Szolgáltató Kft. bankszámlahitel-keret biztosításának jóváhagyása 2026. évre tárgyú határozati javaslatról. 

A döntéshozatalban 12 képviselő vesz részt. Komárom Város Önkormányzat Képviselő-testülete 12 igen szavazattal, tartózkodás és ellenszavazat nélkül az alábbi határozatot hozza:

Komárom Város Önkormányzat Képviselő-testületének 264/2025. (X.22.) határozata:

1. Komárom Város Önkormányzat Képviselő-testülete megbízza a többségi önkormányzati tulajdonú Komáromi Thermálfürdő Szolgáltató Kft. tagi képviselőjét, Komárom Város Polgármesterét, hogy a taggyűlésben a Kft. által az MBH Bank Nyrt - nél igényelt 100.000.000 Ft összegű folyószámlahitel-keret igénybevételéhez 2026. január 2-től 2026. december 30-ig terjedő időtartamra járuljon hozzá.

2. Komárom Város Önkormányzat Képviselő-testülete készfizető kezességet vállal a Komáromi Thermálfürdő Szolgáltató Kft. által az MBH Bank Nyrt - nél igényelt 100.000.000 Ft összegű folyószámlahitel tőke és járulékainak visszafizetésére, 2026. január 2-től a hitel futamideje alatt, melynek lejárata 2026. december 30.
3. Komárom Város Önkormányzata kötelezettséget vállal arra, hogy a készfizető kezesség futamidejének évében a költségvetés összeállításakor a hitelt és járulékait betervezi és jóváhagyja minden más fejlesztési kiadást megelőzően.

4. Komárom Város Önkormányzat Képviselő-testülete felhatalmazza dr. Molnár Attila polgármestert a készfizető kezességi szerződés aláírására.

5. Komárom Város Önkormányzat Képviselő-testülete nyilatkozik arról, hogy a már meglévő hitelekből, kezességvállalásokból és a jelen kezességvállalásból adódó éves kötelezettségeit figyelembe véve nem esik Magyarország gazdasági stabilitásáról szóló 2011. évi CXCIV. törvény 10.§ (5) bekezdésében meghatározott korlátozás alá.

Határidő: 		2026. január 31.
Felelős: 		dr. Molnár Attila polgármester

6. Komárom Város Helyi Esélyegyenlőségi Programjának felülvizsgálata 
Előterjesztő: dr. Molnár Attila polgármester
	         dr. Baksa-Ströcker Renáta jegyző

dr. Molnár Attila, polgármester: Köszönetet mond a jegyző asszonynak, a Komáromi Polgármesteri Hivatal munkatársainak, valamint az alpolgármester úrnak a Helyi Esélyegyenlőségi Program felülvizsgálatának előkészítésben nyújtott segítségért. Kiemeli, hogy bár jogszabály kötelezi az önkormányzatot a program meglétére, valódi jelentősége abban áll, hogy közös gondolkodási keretet biztosít az érintett szervezetek és szakmai szereplők számára. A gyakorlatban ezeket a partnerségi egyeztetéseket az önkormányzat rendszeresen lefolytatja akkor is, ha erre nem kötelezi előírás. Ismerteti, hogy a program több területet fog át: az egészségügyi alap- és szakellátáshoz való hozzáférés kérdéseit, a szociális szolgáltatások működését és a rászorulók támogatását, a gyermekek helyzetét, a nők és az idősek esélyegyenlőségének biztosítását, valamint a fogyatékkal élők életkörülményeinek javítását. Megemlíti, hogy az önkormányzat rendszeresen biztosít támogatásokat a rászoruló családok és nagycsaládosok számára. Példaként említi a legutóbbi, nagycsaládosok részére szervezett élelmiszerosztást, amely folyamatosan megvalósul Komárom városában. Hozzáteszi, hogy a város számos területen szoros együttműködést folytat civil szervezetekkel, többek között a Magyar Máltai Szeretetszolgálattal, a Magyar Vöröskereszttel és a Kemence Egyesülettel, valamint fontos szerepet lát el a Szociális Közalapítvány is. Kiemeli, hogy az idősek helyzetét érintő döntések előkészítése során az önkormányzat rendszeresen egyeztet az Idősügyi Tanáccsal, melynek munkája fontos támpontot jelent a város számára. Megkérdezi, hogy van-e kérdése, észrevétele, hozzászólása a Képviselő-testület tagjainak a napirendi ponttal kapcsolatban? Megállapítja, hogy nincs. Kéri a Képviselő-testület tagjait, hogy szavazzanak a KP/1-107/2025. iktatószámú előterjesztésben szereplő határozati javaslat elfogadásáról.

A döntéshozatalban 12 képviselő vesz részt. Komárom Város Önkormányzat Képviselő-testülete 12 igen szavazattal, tartózkodás és ellenszavazat nélkül az alábbi határozatot hozza:

Komárom Város Önkormányzat Képviselő-testületének 265/2025. (X.22.) határozata:

Komárom Város Önkormányzat Képviselő-testülete az előterjesztés 1. melléklete szerinti tartalommal elfogadja Komárom Város 2023-2028 évekre szóló felülvizsgált egységes szerkezetű Helyi Esélyegyenlőségi Programját.

Határidő: 	folyamatos
Felelős:		dr. Molnár Attila polgármester 

7. A Komáromi Távhőszolgáltató Kft. tájékoztatása a téli fűtési szezonra való felkészülésről
 Előterjesztő: dr. Molnár Attila polgármester
                          dr. Baksa-Ströcker Renáta jegyző

dr. Molnár Attila, polgármester: Ismerteti az előterjesztést. Elmondja, hogy az elmúlt hetekben már többször előfordultak mínuszok, ezért különösen fontos, hogy a fűtési rendszer biztoságosan és zökkenőmentesen működjön. Ismerteti, hogy a távhőszolgáltatás indítását jogszabály írja elő, amely fennakadás nélkül megtörtént. Ugyanakkor a szolgáltató a lakóközösségek kérésére minden évben rugalmasan reagál, így több helyen már a hivatalos időpont előtt megkezdődött a fűtés. Megadja a szót Dombay Gábor képviselőnek. 

Dombay Gábor, képviselő: Megköszöni a szót. Elmondja, hogy a téli felkészülés a Komáromi Távhőszolgáltató Kft-nél már a nyári leállás időszakában megkezdődött. A kritikus hálózati szakaszokon megtörtént a vezetékek cseréje, így például a Csillagerőd környékének területén, a Komáromi Petőfi Sándor Általános Iskola előtti szakaszon, valamint a Szabadság téren mintegy 20 méter hosszan. Továbbá sor került szivattyúcserékre, valamint a kazánok teljes műszaki felülvizsgálatára is. Elmondja még, hogy a földgáz- és villamos energia beszerzése a fűtési szezonra időben megtörtént. Hozzáteszi, hogy az energiahordozók ára az előző időszakhoz képest kis mértékben csökkenést mutat, ami lehetővé tette a közüzemi- és az intézményi fogyasztóknál a fűtési díjak mérséklését. Kiemeli, hogy a lakossági díjak 13 éve változatlanok, mivel azokat a kormány rezsicsökkentése továbbra is védi, ennek köszönhetően a lakosság a tényleges költségeknek az egyharmadát fizetik meg. Végezetül elmondja, hogy a Komáromi Távhőszolgáltató Kft. ügyfélszolgálata továbbra is kiemelt figyelmet fordít a lakossági megkeresésekre, bejelentésekre és a panaszok gyors kivizsgálására, valamint azok mielőbbi megoldására. Megköszöni a szót.

dr. Molnár Attila, polgármester: Megköszöni a hozzászólást. Megkérdezi, hogy van-e további kérdése, észrevétele, hozzászólása a Képviselő-testület tagjainak a napirendi ponttal kapcsolatban? Megállapítja, hogy nincs. Kéri a Képviselő-testület tagjait, hogy szavazzanak a KP/1-108/2025. iktatószámú előterjesztésben szereplő határozati javaslat elfogadásáról.

A döntéshozatalban 12 képviselő vesz részt. Komárom Város Önkormányzat Képviselő-testülete 12 igen szavazattal, tartózkodás és ellenszavazat nélkül az alábbi határozatot hozza:

Komárom Város Önkormányzat Képviselő-testületének 266/2025. (X.22.) határozata:

Komárom Város Önkormányzat Képviselő-testülete a Komáromi Távhőszolgáltató Kft. tájékoztatását a téli fűtési szezonra való felkészülésről elfogadja.

Határidő: 		azonnal
Felelős:     		dr. Molnár Attila polgármester

7. Tájékoztató a téli hóeltakarítási munkákra való felkészülésről
 Előterjesztő: dr. Molnár Attila polgármester
                          dr. Baksa-Ströcker Renáta jegyző

dr. Molnár Attila, polgármester: Ismerteti az előterjesztést. Elmondja, hogy a Távhőszolgáltató Kft-hez hasonlóan a felkészülés már a nyári hónapokban megkezdődik a Városgazda Kft. esetében is. Megköszöni Czita János képviselőnek, Horváth Zsolt képviselőnek és Szabó István képviselőnek, mint a Felügyelő Bizottság tagjainak, valamint a Felügyelő Bizottság többi tagjának a közreműködését. Kiemeli, hogy az önkormányzat költségvetése lehetővé tette több fontos városüzemeltetési eszköz beszerzését. Megemlíti az új seprűs autó beszerzését, amelyet a lakosság is régóta igényelt, valamint több olyan haszongépjármű forgalomba állítását, amelyek a mindennapi városüzemeltetési feladatokban és a hóeltakarításban is segítséget jelentenek. Elmondja még, hogy a tavalyi téli időszakban mindössze egyszer volt szükség a teljes ügyeleti rendszer elindítására, azonban a téli időjárás kiszámíthatatlansága miatt továbbra is szükséges a folyamatos készenlét. Ennek érdekében jól működő ügyeleti rendszer áll rendelkezésre, szükség esetén pedig vállalkozók bevonásával is biztosítható a gyors beavatkozás. Megadja a szót Neuvirth Imrének a Komáromi Városgazda Kft. ügyvezetőjének.

Neuvirth Imre, a Komáromi Városgazda Kft. ügyvezetője: Megköszöni a szót. Elmondja, hogy a Városgazda Kft. felkészült Komárom város téli forgalmának biztosítására. A feladatokat a társaság saját létszámmal és saját eszközállománnyal, valamint szükség esetén alvállalkozók bevonásával látja el. A csúszásmentesítéshez szükséges anyagok (útszóró só, kalciumklorid) beszerzése megtörtént. Hozzáteszi, hogy az alvállalkozói szerződések előkészítése, valamint az eszköz állomány átvizsgálása és felkészítése is lezajlott, továbbá a téli ügyeleti rendszer is kialakításra került. Kiemeli, hogy a társaság feladata a város közlekedésének fenntartása, az utak járhatóságának biztosítása az évszaknak megfelelően, de felhívja a lakosság figyelmét arra, hogy a téli közlekedés biztonsága érdekében a gépjárművek megfelelő felkészítésre, különösen a téli gumiabroncsok használatára. Megköszöni a Képviselő-testület támogatását az idei évben megvalósult jelentős eszközfejlesztéshez. Ismerteti, hogy a Komáromi Városgazda Kft. három fűnyíró traktort, négy tehergépjárművet (kettő 1,5 tonnás, egy 3,5 tonnás, valamint egy szervizautó) szerzett be. Továbbá beszerzésre került egy nagy teljesítményű seprőgép, amely hosszú ideje hiányzott a városüzemeltetési munkákhoz. Az eszköz két héttel ezelőtt érkezett meg, és a próbaüzem után már megkezdte a városi közterületek tisztítását. Megköszöni a szót.

dr. Molnár Attila, polgármester: Megköszöni a tájékoztatást. Megkérdezi, hogy van-e további kérdése, észrevétele, hozzászólása a Képviselő-testület tagjainak a napirendi ponttal kapcsolatban? Megállapítja, hogy nincs. Kéri a Képviselő-testület tagjait, hogy szavazzanak a KP/1-109/2025. iktatószámú előterjesztésben szereplő határozati javaslat elfogadásáról.

A döntéshozatalban 12 képviselő vesz részt. Komárom Város Önkormányzat Képviselő-testülete 12 igen szavazattal, tartózkodás és ellenszavazat nélkül az alábbi határozatot hozza:

Komárom Város Önkormányzat Képviselő-testületének 267/2025. (X.22.) határozata:

1. Komárom Város Önkormányzat Képviselő-testülete a téli forgalomtechnikai tervet az előterjesztés 1. melléklete szerinti tartalommal elfogadja.

2. Komárom Város Önkormányzat Képviselő-testülete a Komáromi Városgazda Közhasznú Nonprofit Kft-vel a KP/7714-3/2025. iktató számú „A közhasznú tevékenység ellátásának feltételeiről” szóló Megállapodás kiegészítéseként a 2025. év végi és a 2026. év elejei téli forgalom biztosítására kötendő megállapodás aláírására felhatalmazza a polgármestert és a jegyzőt.

3. Komárom Város Önkormányzat Képviselő-testülete a Polgármesteri Hivatal részéről megbízott munkatársakat a munkaidőn kívüli ügyelet ellátására az előterjesztés 3. melléklete szerint kijelöli. Az ügyeleti rendet és a szolgálat megkezdését, valamint a hó-mentesítését Komárom Város polgármestere rendeli el.


4. Komárom Város Önkormányzat Képviselő-testülete az intézmények szóróanyaggal való ellátását és hozzájuk tartozó közterületek kezelését elrendeli.

Határidő: 	folyamatos
Felelős:     	dr. Molnár Attila polgármester

8. [bookmark: _Hlk89075665]Beszámoló a lejárt határidejű Képviselő-testületi határozatok végrehajtásáról, a két ülés közötti fontosabb eseményekről, képviselői kérdések, közérdekű bejelentések
Előterjesztő: dr. Molnár Attila polgármester
                          dr. Baksa-Ströcker Renáta jegyző

dr. Molnár Attila, polgármester: Röviden ismerteti az előterjesztést. Megadja a szót Vajda Bence alpolgármesternek.

Vajda Bence, alpolgármester: Megköszöni a szót. Elmondja, hogy körzetének képviselőjeként az elmúlt években rendszeresen érkeztek hozzá lakossági jelzések egy, a körforgalom közelében található buszmegálló környezetében tapasztalható problémákkal kapcsolatban. Hozzáteszi, hogy ez az ügy nem új keletű, a korábbi képviselők idejében is felmerült, tehát egy évtizedes, tartósan fennálló problémáról van szó. Kifejti, hogy az érintett területen rendszeresen sérül az ott élők pihenéshez és nyugalomhoz való joga, ami különösen a buszmegállóhoz közeli lépcsőházak lakóit érinti, összességében mintegy kétszáz embert. Hangsúlyozza, hogy bár mindenkinek joga van a közterület használatához, annak rendeltetésszerű módon kellene történnie, és a lakóközösség jogos érdekei elsőbbséget élveznek a közterületi rendbontással szemben. Korábban többször történt kérés a nyugodt környezet fenntartása érdekében, azonban az üzemeltető és az ott tartózkodó személyek ebben voltak együttműködőek, így nem történt érdemi változás. Ennek következtében szükséges megvizsgálni milyen jogszabályi, közterület-felügyeleti és rendészeti eszközök alkalmazhatóak. Kéri a Komáromi Polgármesteri Hivatal, a Komáromi Járási Hivatal, valamint a Közterület-felügyelet közös szakmai munkáját rövid, közép- és hosszú távú megoldási javaslatok kidolgozására annak érdekében, hogy a területen a rend és a lakók nyugalma helyreálljon. Hozzáteszi, hogy a jelenlegi helyzet nem tartható fenn és szükséges a határozott, következetes intézkedés. Megköszöni a szót. 

dr. Molnár Attila, polgármester: Megköszöni a hozzászólást. Megadja a szót dr. Kreft-Horváth Loránd alpolgármesternek.

Kreft-Horváth Loránd alpolgármester: Megköszöni a szót. Elmondja, hogy a Szőnyi Kulturális Egyesület idén ünnepelte fennállásának 30. évfordulóját, amelyhez kapcsolódóan egy sikeres pályázatot nyújtott be Zsédenyiné Horváth Krisztina az egyesület vezetője, akinek külön gratulál, és köszönetet mond a Szőnyben végzett közösségi és kulturális tevékenységért. Hangsúlyozza, hogy az idei Szőnyi Szüret és Borfesztivál kiemelkedően sikeres rendezvény volt, amely fontos szerepet játszik a városrész közösségi életében és a hagyományok ápolásában. Továbbá megemlíti az idei évben első alkalommal megrendezett Petőfi Sörkertet, amelynek szintén nagyon pozitív volt a fogadtatása. Köszönetet mond mindenkinek, aki az egyesületben és a rendezvények megszervezésében részt vett. Megköszöni a szót. 

dr. Molnár Attila, polgármester: Megköszöni a hozzászólást. Megadja a szót Szalai Noel képviselőnek.

Szalai Noel képviselő: Megköszöni a szót. Elmondja, hogy az elhangzott felvetésekkel kapcsolatban szeretne csatlakozni Vajda Bence alpolgármester által elmondottakhoz a buszmegálló környezetében tapasztalható közterületi rendzavarások ügyében. Hozzáteszi, hogy maga is találkozott olyan helyzettel, amikor rendőri vagy mentőszolgálati intézkedésre volt szükség a helyszínen. Több lakossági visszajelzés érkezett arról, hogy egyesek kifejezetten kerülik a területet, mert nem érzik magukat biztonságban. Felkéri a jegyző asszonyt, hogy vizsgálja meg az érintett vendéglátóegység működési engedélyeit, és amennyiben a szabálytalanság tapasztalható, javasolja a működési engedély visszavonásának lehetőségét. Elmondja, még hogy Komáromban 4–5 helyszínen is jelentős mennyiségű, nem odavaló hulladékot helyeznek el a szelektív gyűjtőpontoknál, ami különösen az őszi szeles időszakban zavaró. Kéri a szolgáltatóval való egyeztetést gyakoribb ürítés érdekében, illetve szükség esetén a Városgazda Kft. bevonását a nem megfelelően kihelyezett hulladékok elszállítására. Elmondja még, hogy a Közterület- felügyelők jelenlétre nagyobb igény lenne, különösen a játszóterek és közösségi pihenőterek környezetében, mert az utóbbi időben egyre gyakoribbak a rongálások. Kéri a Közterület-felügyelet vezetőjét, hogy vizsgálja meg a járőrszolgálat megerősítésének lehetőségét. Ezt követően kéri, hogy a Szőny-Füzitői-csatorna felett áthaladó gyalogos átjáró teherbírását vizsgálja meg a Városüzemeltetési és Városfejlesztési Osztály, mert a lakosság visszajelzései szerint a gyalogos átjárót 7,5 tonnás gépjárművek is használják, amely vélhetően meghaladja az átjáró teherbírást. Amennyiben az átjáró csak gyalogos és kerékpáros közlekedésre alkalmas, javasolja a forgalomkorlátozás visszaállítását. Továbbá megkérdezi, hogy van-e Komáromban olyan helyi rendelet, amely szabályozza a telekhatár, illetve a szomszédos épületek közelében ültethető növények és fák távolságát. Elmondja, hogy több helyi lakos is megkereste azzal a problémával, hogy a szomszéd diófája károkat okoz az ingatlanjában: tönkreteszi a tetőcserepeket, a homlokzatot, illetve a kerítés alapját. Rámutat, hogy ezek a fák sokszor tíz-tizenöt-húsz méter magasra is megnőnek, és jelentős károkat okoznak, miközben a tulajdonos nem tud érdemben fellépni a szomszéddal szemben. A birtokvédelem szabályai egy éven belüli bejelentést tesznek lehetővé, ugyanakkor sok esetben több évtizedes problémáról van szó. Javasolja, hogy a jövőben fontolja meg a Képviselő-testület egy olyan helyi rendelet megalkotását, amely a fás szárú növények ültetésének szabályait egyértelműen rögzítené. Megköszöni a szót

dr. Molnár Attila, polgármester: Megköszöni a hozzászólást. A hulladékgyűjtéssel kapcsolatos problémákra reagálva elmondja, hogy az elmúlt héten érkezett tájékoztatás a MOHU-tól, hogy a szeptemberre tervezett új hulladékudvar megnyitása – amely a szükséges szakhatósági engedélyek késedelme miatt tolódott – várhatóan november közepén megtörténik. Hangsúlyozza, hogy Almásfüzitő határnál megnyíló hulladékudvarban a lakosság térítésmentesen helyezhet el gyakorlatilag minden típusú hulladékot, és bízik benne, hogy ez érdemi javulást fog hozni a szelektív gyűjtők környezetében tapasztalt illegális hulladék lerakások csökkentésében. Hozzáteszi, hogy noha jelenleg sem lenne kötelezettsége az önkormányzatnak vagy a Városgazda Kft.-nek a szabálytalanul elhelyezett hulladék folyamatos elszállítása, ezt a város tisztasága érdekében jelenleg is elvégzik, és ez továbbra sem fog változni. Az új hulladékudvar megnyitása országos viszonylatban is jelentős, mivel Magyarországon az esztergomi után ez lesz a második ilyen rendszerű hulladékudvar. Megadja szót dr. Baksa-Ströcker Renáta jegyzőnek.

dr. Baksa-Ströcker Renáta. jegyző: Elmondja, hogy a zöld infrastruktúráról született egy kormányrendelet, amely az országos keretszabályozást megadja, és ehhez illeszkedve született 2023-ban egy helyi önkormányzati rendelet. Ez a rendelt szabályozza ezt a kérdést, de nem úgy, hogy rögzíti a konkrét ültetési távolságot, hanem azt írja elő, hogy a növényzet nem okozhat zavaró átterjedést vagy átlógást a szomszédos ingatlanra. Elmondja még, hogy az áteresz teherbírását a Városüzemeltetési és Városfejlesztési Osztály meg fogja vizsgálni és a szükséges forgalomszabályozási intézkedéseket, mint a közút kezelője megteszi az önkormányzat. A szelektív hulladékgyűjtők környezetében tapasztalható szabálytalan hulladék lerakásokkal kapcsolatban elmondja, hogy több helyszínen kamerarendszer került kihelyezésre. Amennyiben az elkövető azonosítható, az önkormányzat feljelentést tesz a Kormányhivatal Környezetvédelmi, Természetvédelmi és Hulladékgazdálkodási Hatóságánál. Továbbá elmondja még, hogy a szelektív hulladékgyűjtők ürítése a MOHU Zrt. és a Vértes Vidéke Hulladékgazdálkodási Nonprofit Kft. feladata, de a Komáromi Városgazda Kft. folyamatosan gondoskodik a szabálytalanul elhelyezett hulladék elszállításáról, még ha az többletkiadással is jár, mivel a város tisztántartása kiemelt feladat. A körforgalom melletti vendéglátóhely ügyében elmondja, hogy a kereskedelmi hatósági ellenőrzések során nem találtak olyan hiányosságot, amely alapján a bolt működés ellen fel lehetne lépni. Ami ellen fel kell lépni az a közterületen történő alkoholfogyasztás és az ebből eredő rendzavarások. E téren az önkormányzat és a városi rendőrkapitányság szoros együttműködésben próbál fellépni, ugyanakkor a sok esetben a tettenérés nehézsége okoz problémát. Elmondja továbbá, hogy az önkormányzat fizikai változtatások lehetőségét is vizsgálja a környező területen – például korlát építése vagy a kellemes kiülőhelyek elbontása – a rendzavarások megelőzése érdekében. Megköszöni a szót.

dr. Molnár Attila, polgármester: Megköszöni a hozzászólást. Megkérdezi, hogy van-e további kérdése, észrevétele, hozzászólása a Képviselő-testület tagjainak a napirendi ponttal kapcsolatban? Megállapítja, hogy nincs. Kéri a Képviselő-testület tagjait, hogy szavazzanak a KP/1-110/2025. iktatószámú előterjesztésben szereplő kismamák térítésmentes utazása tárgyú határozati javaslat elfogadásáról.

A döntéshozatalban 12 képviselő vesz részt. Komárom Város Önkormányzat Képviselő-testülete 12 igen szavazattal, tartózkodás és ellenszavazat nélkül az alábbi határozatot hozza:

Komárom Város Önkormányzat Képviselő-testületének 268/2025. (X.22.) határozata:

Komárom Város Önkormányzat Képviselő-testülete a 106/2025. (V.22.) számú határozatának 3. pontját az alábbiak szerint módosítja:

Komárom Város Önkormányzat Képviselő-testülete úgy határoz, hogy Komárom Város közigazgatási területén lakcímmel, vagy tartózkodási hellyel rendelkező kismamák számára korlátlan számú térítésmentes utazást biztosít a helyi tömegközlekedési járatokon. 
[bookmark: _Hlk196817847][bookmark: _Hlk196817827]A korlátlan számú térítésmentes utazásra jogosult kismamák a Komáromi Polgármesteri Hivatalban (2900 Komárom, Szabadság tér 1.) a „várandós anya gondozási könyve” felmutatásával igényelhetnek Utazási Igazolványt, mellyel igénybe vehetik a járatokon a térítésmentes szolgáltatást.

Határidő:		2025. november 1.
Felelős: 		dr. Molnár Attila polgármester

dr. Molnár Attila, polgármester: Kéri a Képviselő-testület tagjait, hogy szavazzanak az előterjesztésben szereplő Komárom Város Önkormányzatának részvétele a „Számítógép a mindennapi társ 18” című pályázaton tárgyú határozati javaslat elfogadásáról.

A döntéshozatalban 12 képviselő vesz részt. Komárom Város Önkormányzat Képviselő-testülete 12 igen szavazattal, tartózkodás és ellenszavazat nélkül az alábbi határozatot hozza:

Komárom Város Önkormányzat Képviselő-testületének 269/2025. (X.22.) határozata:

Komárom Város Önkormányzat Képviselő-testülete az Országos Informatikai Programiroda „Számítógép a mindennapi társ 18” című felhívására benyújtandó pályázat keretében 1 db 8 gépes bővített 1 típusú számítógépes szolgáltatási csomagot, valamint 1 db monitort igényel, és az ehhez szükséges 824.800 Ft-ot biztosítja a 2025. évi költségvetésében a pályázati alap terhére.

Határidő:		2026. január 31.
Felelős:      	dr. Molnár Attila polgármester

dr. Molnár Attila, polgármester: Kéri a Képviselő-testület tagjait, hogy szavazzanak az előterjesztésben szereplő a határozatok végrehajtásáról szóló beszámoló elfogadásáról.

A döntéshozatalban 12 képviselő vesz részt. Komárom Város Önkormányzat Képviselő-testülete 12 igen szavazattal, tartózkodás és ellenszavazat nélkül az alábbi határozatot hozza:

Komárom Város Önkormányzat Képviselő-testületének 270/2025. (X.22.) határozata:

Komárom Város Önkormányzat Képviselő-testülete elfogadja a lejárt határidejű Képviselő-testületi határozatok végrehajtásáról szóló beszámolót és a két ülés közötti fontosabb eseményekről, intézkedésekről szóló tájékoztatást.

Határidő: 		azonnal
Felelős: 		dr. Molnár Attila polgármester


A Képviselő-testület rendes nyílt ülése 9 óra 15 perckor véget ér. 

k. m f.




	dr. Baksa-Ströcker Renáta	dr. Molnár Attila
	jegyző	polgármester

